CELEX: 31980D0237
Language: el
Date: 1980-02-18 00:00:00
Title: 80/237/Ευρατόμ: Απόφαση του Συμβουλίου της 18ης Φεβρουαρίου 1980 περί της δημιουργίας Συμβουλευτικής Επιτροπής «ah hoc» επί του δέματος της επανεπεξεργασίας των ακτινοβοληθέντων πυρηνικών καυσίμων

Avis juridique important

|

31980D0237

80/237/Ευρατόμ: Απόφαση του Συμβουλίου της 18ης Φεβρουαρίου 1980 περί της δημιουργίας Συμβουλευτικής Επιτροπής «ah hoc» επί του δέματος της επανεπεξεργασίας των ακτινοβοληθέντων πυρηνικών καυσίμων  

Επίσημη Εφημερίδα αριθ. L 052 της 26/02/1980 σ. 0009 - 0010 Φινλανδική ειδική έκδοση: Κεφάλαιο 15 τόμος 2 σ. 0224  Ελληνική ειδική έκδοση: Κεφάλαιο 12 τόμος 2 σ. 0034  Σουηδική ειδική έκδοση: Κεφάλαιο 15 τόμος 2 σ. 0224  Ισπανική ειδική έκδοση: Κεφάλαιο 12 τόμος 3 σ. 0204  Πορτογαλική ειδική έκδοση : Κεφάλαιο 12 τόμος 3 σ. 0204 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Φεβρουαρίου 1980 περί της δημιουργίας Συμβουλευτικής Επιτροπής "ad hoc" του θέματος της επανεπεξεργασίας των ακτινοβοληθέντων πυρηνικών καυσίμωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας,  το σχέδιο αποφάσεως που υποβλήθηκε από την Επιτροπή,  Εκτιμώντας:  ότι η Επιτροπή παρουσίασε στο Συμβούλιο μία ανακοίνωση επί των "στοιχείων μιας κοινοτικής στρατηγικής επί του θέματος της επανεπεξεργασίας των ακτινοβοληθέντων πυρηνικών καυσίμων",  ΑΠΟΦΑΣΙΖΕΙ:   Άρθρο μόνο  Συνιστάται Συμβουλευτική Επιτροπή "ad hoc" επί του θέματος της επανεπεξεργασίας των ακτινοβοληθέντων πυρηνικών καυσίμων, της οποίας η αποστολή περιγράφεται στο παράρτημα.  Η επιτροπή αυτή θα αποτελείται από εμπειρογνώμονες που ανήκουν σε δημόσιους οργανισμούς και σε επιχειρήσεις ενδιαφερόμενες για τις διάφορες πλευρές του θέματος της επανεπεξεργασίας που μνημονεύονται στην ανακοίνωση της Επιτροπής, διοριζομένους σε  αναλογία τριών εμπειρογνωμόνων για κάθε κυβέρνηση των Κρατών μελών καθώς και τριών εκπροσώπων της Επιτροπής. Η επιτροπή θα εκλέγει τον πρόεδρό της. Η γραμματεία της θα εξασφαλίζεται από τη γενική γραμματεία του Συμβουλίου. Η επιτροπή θα δύναται, με  κοινή συμφωνία, να προσκαλεί συμβουλευτικώς εμπειρογνώμονες από τα κράτη μη μέλη ή από τις επιχειρήσεις κρατών μη μελών.  Έγινε στις Βρυξέλλες, στις 18 Φεβρουαρίου 1980.  Για το Συμβούλιο Ο Πρόεδρος G. MARCORA    ΠΑΡΑΡΤΗΜΑ   Αποστολή της Συμβουλευτικής Επιτροπής "ad hoc" επί του θέματος της επανεπεξεργασίας των ακτινοβοληθέντων πυρηνικών καυσίμων  Α. Καθήκοντα της επιτροπής είναι:  1. Η ανάλυση της καταστάσεως της επανεπεξεργασίας, εντός της Κοινότητος, τόσο ως προς την εξέλιξη των αναγκών, όσο και των υπαρχουσών δυνατοτήτων και η σύνταξη λεπτομερούς υπολογισμού. Στην ανάλυση αυτή θα λαμβάνονται υπόψη, δεόντως, οι ήδη  εκτελεσθείσες εργασίες.  2. Η συγκέντρωση πληροφοριών επί των δυνατοτήτων προσωρινής αποθηκεύσεως, που θα είναι αναγκαίες εν όψει μεσοπρόθεσμης επανεπεξεργασίας των στοιχείων των καυσίμων, και η καταγραφή των προβλημάτων που ανακύπτουν από την προοπτική αυτή.  3. Η εξέταση της σκοπιμότητας και των μέσων προωθήσεως της αναπτύξεως της αναγκαίας βιομηχανικής ικανότητας εντός της Κοινότητος και η διευκόλυνση του συντονισμού των πρωτοβουλιών μεταξύ των ενδιαφερομένων, λαμβανομένων δεόντως υπόψη των ήδη εν χρήσει  νομικών και βιομηχανικών μέσων.  4. Η εξετάση των δυνατοτήτων βιομηχανικής επανεπεξεργασίας, της σκοπιμότητας και της δυνατότητας χρησιμοποιήσεως όλων των σχετικών διατάξεων της συνθήκης Ευρατόμ, ιδίως προκειμένου να διευκολυνθεί η σύγκληση των συμφερόντων των επιχειρηματιών και των  καταναλωτών.  Β. Η συμβουλευτική επιτροπή θα διαβιβάζει στην Επιτροπή, το βραδύτερο εντός προθεσμίας έτους από της χρονολογίας της συστάσεώς της και λαμβάνοντας υπόψη, μεταξύ άλλων, και τα αποτελέσματα του INFCE, όπως θα εκτιμούνται αυτά από τα Κράτη μέλη, έκθεση,  την οποία η τελευταία αυτή θα διαβιβάζει εν συνεχεία στο Συμβούλιο συνοδεύοντάς την, κατά περίπτωση, με κατάλληλες προτάσεις.